Държавен вестник, бр. 106, 2023 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  106
срещу свиване на данъчната основа (втори 
стълб);
б) се прилага по начин, съответстващ на 
разпоредбите на Директива (ЕС) 2022/2523, 
когато юрисдикцията е в Европейския съюз, 
а във всички други юрисдикции – по начин, 
съответстващ на Правилата на Организацията 
за икономическо сътрудничество и развитие 
(Данъчни предизвикателства, произтичащи 
от цифровизацията на икономиката – Типови 
глобални правила срещу свиване на данъчната 
основа (втори стълб).
145. „Балансова стойност на дълготрай­
ните материални активи“ за целите на част 
пета „а“ е средната аритметична стойност 
от балансовите стойности на дълготрайните 
материални активи в началото и в края на 
отчетния период. За целите на тази точка 
балансовата стойност в началото и в края на 
отчетния период се определя, като цената на 
придобиване на дълготрайните материални 
активи се намали с натрупаните амортизация 
и обезценка.
146. „Инвестиционно образувание“ за це­
лите на част пета „а“ е:
a) инвестиционен фонд или дружество за 
инвестиции в недвижими имоти;
б) образувание, в което образувание по 
смисъла на буква „а“ притежава участие 
пряко или чрез верига от такива образувания 
от най-малко 95 на сто и чиято дейност се 
състои изцяло или почти изцяло в държане на 
активи или инвестиране на средства в полза 
на тези образувания, или
в) образувание, в което образувание по 
смисъла на буква „а“ притежава 85 на сто 
или повече от стойността му, при условие 
че печалбата му почти изцяло е формирана 
от дивиденти или от печалби или загуби от 
промяна в справедливата стойност на участие 
или от продажба на участие, които не се взе­
мат предвид при определяне на допустимата 
печалба или загуба за целите на част пета „а“.
147. „Инвестиционен фонд“ за целите на 
част пета „а“ е образувание или договореност, 
което отговаря едновременно на следните 
условия:
a) предназначено е да събира финансови или 
нефинансови активи от няколко инвеститори, 
някои от които несвързани лица;
б) инвестира в съответствие с определена 
инвестиционна политика;
в) дава възможност на инвеститорите да 
намалят разходите по сделки, изследвания и 
анализи или колективно да разпределят риск;
г) основно е предназначен да реализира 
доходи или печалби от инвестиции или да 
предоставя защита срещу конкретно или общо 
събитие или резултат;
д) инвеститорите му имат право на въз­
връщаемост от активите на фонда или от 
получения от тези активи доход в зависимост 
от размера на вноската им;
е) фондът или лицето, което го управлява, 
са подчинени на регулаторен режим, вклю­
чително на регулаторни мерки срещу изпира­
нето на пари и за защита на инвеститорите, 
в юрисдикцията, в която е учреден или се 
управлява;
ж) управлява се от специалисти по управ-
ление на инвестиционни фондове от името 
на инвеститорите.
148. „Дружество за инвестиции в недвижими 
имоти“ за целите на част пета „а“ е образувание 
с широко участие, което инвестира предимно 
в недвижими имоти, като подлежи на данъчно 
облагане само на ниво образувание или само 
на ниво лицата, които притежават участие в 
него, с отлагане, не по-дълго от една година.
149. „Пенсионен фонд“ за целите на част 
пета „а“ е:
a) образувание, което е учредено и осъ­
ществява дейност в дадена юрисдикция изцяло 
или почти изцяло по управление или предос­
тавяне на пенсионни обезщетения, както и на 
допълнителни или непредвидени обезщетения 
на физически лица, и:
аа) образуванието подлежи на регулация 
като пенсионен фонд в тази юрисдикция от 
орган на централната или местната власт; или
бб) обезщетенията са гарантирани или 
защитени по друг начин от националното 
законодателство и се финансират от пул 
от активи, притежавани чрез доверителна 
схема или доверител с цел гарантиране на 
изпълнението на съответните пенсионни 
задължения в случай на несъстоятелност на 
многонационалната или голямата национална 
група предприятия;
б) образувание за пенсионни услуги.
150. „Образувание за пенсионни услуги“ за 
целите на част пета „а“ е образувание, което 
е учредено и осъществява дейност, която се 
състои изцяло или почти изцяло в инвестиране 
на средства в полза на образувания по т. 149, 
буква „а“ или в дейности, които са допълни­
телни към регулираните дейности, посочени 
в т. 149, буква „а“, и при условие че образува­
нието е част от една група с образуванията, 
извършващи тези регулирани дейности.
151. „Юрисдикция с ниска данъчна ставка“ 
за целите на част пета „а“ е юрисдикция, в 
която за даден данъчен период многонаци­
оналната или голямата национална група 
предприятия формира допустима печалба, 
която се облага с ефективна данъчна ставка, 
по-ниска от 15 на сто.
152. „Допустима печалба или загуба“ за 
целите на част пета „а“ е нетният счетоводен 
финансов резултат на съставно образувание, 
коригиран съгласно разпоредбите на част 
пета „а“.
153. „Недопустим възстановим прихванат 
данък“ за целите на част пета „а“ е всеки да­
нък, различен от допустим прихванат данък, 
начислен или платен от съставно образувание 
във връзка с разпределен дивидент, който: